sagorsarker/bangla-wikipedia huggingface dataset:
সৌদি আরবে পতিতাবৃত্তি

সৌদি আরবে পতিতাবৃত্তি একটি অবৈধ জীবিকা। প্রচলিত আইন অনুযায়ী সর্বপ্রকারের পতিতাবৃত্তি এই ইসলামী দেশটিতে নিষিদ্ধ ও একটি অপরাধ। পতিতাবৃত্তি ধরা পড়লে বিচারে কঠিন শাস্তির বিধান রয়েছে। তবে গোপনে পতিতাবৃত্তি চালু আছে মর্মে জানা যায়। সংবাদমাধ্যমের প্রতিবেদন অনুযায়ী পতিতাদের বেশিরভাগই নাইজেরিয়া থেকে আগত নারী। এছাড়াও ইথিওপিয়া, ইয়েমেন, মরক্কো, পাকিস্তান এবং তাজিকিস্তান থেকে আগত কিছু নারী পতিতাবৃত্তিতে জড়িত।
পতিতাবৃত্তির শাস্তি ছিলো কারাদণ্ড এবং বেত্রাঘাত। ২০২০ সালের এপ্রিল মাসে সৌদি সুপ্রিম কোর্ট জেনারেল কমিশনের আদেশে বেত্রাঘাতের শাস্তি বাতিল করা হয়েছিল এবং এখন এটি জেল বা জরিমানার মধ্যে সীমাবদ্ধ। বিদেশি নাগরিকদেরও শাস্তির পর দেশ থেকে বের করে দেওয়া হয় যদি কোন পক্ষের বিরুদ্ধে ব্যভিচার এবং যৌন অপরাধের অভিযোগ আনা হয়, তা পতিতা এবং তার মক্কেল উভয়েরই শাস্তি হতে পারে যেহেতু সেখানে বৈধ বিবাহ ব্যতিরেকে সমস্ত যৌন কার্যকলাপ অবৈধ এবং সর্বোচ্চ শাস্তি মৃত্যুদণ্ড পর্যন্ত হতে পারে।
ধর্মীয় পুলিশ বেত্রাঘাতের দায়িত্ব পালন করে। পতিতাদের প্রকাশ্যে বেত্রাঘাত করা হতে পারে। এর মধ্যে কিছু ক্ষেত্রে অতিরিক্ত বেত্রাঘাতের ফলে মৃত্যু হয়েছে। তবে, ২০২০ সালের এপ্রিল মাসে বেত্রাঘাতের শাস্তি বাতিল করা হয়ে এবং শাস্তি জরিমানা ও জেল এ সীমাবদ্ধ করা হয়েছিল। সৌদি ভাইস পুলিশ কর্তৃক গ্রেফতার হওয়া বিদেশী পতিতাদের দেশ থেকে বের করে দেওয়া হয়।
২০০৭ সালের জুন মাসে, ৮০ জন নারীকে পতিতাবৃত্তির জন্য এবং ২০ জন পুরুষকে পাচার বা দালালীর বিচারের আনা হয়েছিলো।
মিসইয়ার বিয়ে পতিতাবৃত্তি রোধে প্রায়ই এটি সালাফি আইনের অধীনে যৌন আনন্দের জন্য একটি বৈধ আইনি সম্পর্ক তৈরিতে ব্যবহৃত হয়। সম্পর্কটি একটি সাধারণ বিয়ের মতো, তবে স্বামীকে স্ত্রীর জন্য থাকার জায়গা দেওয়ার প্রয়োজন হয় না এবং কিছু ক্ষেত্রে তিনি স্ত্রীর মাসিক খরচ বহন করার জন্য দায়বদ্ধ থাকে না। তবে অন্যান্য কিছু ইসলামিক নিয়ম মেনে নিতে হয়। সৌদি আরবের গ্র্যান্ড মুফতি, শায়খ আবদুল আজিজ আল-শাইখ এবং ৬০ জন আলেম তাদের ফতোয়ায় মিসইয়ারকে সমর্থন করেছেন। মিসিয়ার নিকাহ মুতাহ (শিয়া ইসলাম) থেকে পরিবর্তিত হয়ে এসেছে যে সম্পর্কের সময় উল্লেখ করা হয় না। তবে বিবাহ চুক্তিতে দুইজন সাক্ষী লাগে।
মানবপাচারকারীরা সৌদী আরবে আগত বিদেশী নারীদের জোরপূর্বক পতিতাবৃত্তিতে নিযুক্ত করে বলে অভিযোগ রয়েছে। সৌদি আরব প্রচুর গৃহকর্মী নিয়ে থাকে। সৌদির জনসংখ্যার প্রায় ৩০ শতাংশ বা ২ কোটি ৭০ লাখ মানুষই অন্য দেশ থেকে আগত। সৌদিতে বিদেশি শ্রমিকদের পক্ষে আইন থাকলেও প্রায় তারা যৌন নির্যাতন, ধর্ষণ, অতিরিক্ত কাজ করানো, মানবাধিকার লঙ্ঘনের শিকার হয়। কেউ কর্মস্থল ছেড়ে পালিয়ে যাওয়া কোনো কোনো নারীকে অপহরণ করে পতিতাবৃত্তি করানো হয়েছে। কেনাবেচার ওয়েবসাইটে গৃহকর্মী কেনাবেচা করা হয়। ২০১৩ সালেও সরকারি কোন রিপোর্টে নারী পাচারের কোন মামলা দেখা যায় নি। ২০১৭ সালে ১৭৭ পাচারের মামলার বিচার হলেও তাদের একটিও মানব পাচারের মামলা ছিলো না।
শিরিন নেশাত

শিরিন নেশাত (; জন্ম ২৬শে মার্চ, ১৯৫৭) নিউইয়র্ক শহরে বসবাসকারী একজন ইরানি ভিজ্যুয়াল শিল্পী, তিনি মূলত চলচ্চিত্র, ভিডিও ও ফটোগ্রাফিতে তার কাজের জন্য পরিচিত। তার শিল্পকর্ম ইসলাম ও পাশ্চাত্যের মধ্যে বৈপরীত্য, নারীত্ব ও পুরুষত্ব, জনজীবন ও ব্যক্তিগত জীবন, প্রাচীনত্ব ও আধুনিকতা এবং এই বিষয়গুলির মধ্যে ব্যবধানকে কেন্দ্র করে আবর্তিত হয়।
বিশেষ করে ইসলামী বিপ্লবের পর থেকে যেহেতু ইরান মৌলিক মানবাধিকার লঙ্ঘন করেছে, সেই জন্য তিনি বলেছিলেন যে তিনি "অত্যাচার, স্বৈরশাসন, নিপীড়ন ও রাজনৈতিক অবিচারের সাথে সম্পর্কিত শিল্প তৈরির দিকে মনোনিবেশ করেছেন। যদিও আমি নিজেকে একজন কর্মী মনে করি না, আমি বিশ্বাস করি আমার শিল্প - তার প্রকৃতি যাই হোক না কেন - এটি প্রতিবাদের প্রকাশ, মানবতার জন্য কান্না”।
শিরিন নেশাত ১৯৯৯ সালে ৪৮তম ভেনিস বিয়েনেল ইন্টারন্যাশনাল অ্যাওয়ার্ড ও সেরা পরিচালক হিসেবে ২০০৯ সালে ৬৬তম ভেনিস চলচ্চিত্র উৎসবে সিলভার লায়ন জয় থেকে শুরু করে "হাফিংটন পোস্ট" সমালোচক জি রজার ডেনসন দ্বারা দশকের শিল্পী নামে স্বীকৃত হয়েছেন। তিনি ইয়েল স্কুল অফ আর্টের ফটোগ্রাফি বিভাগে একজন সমালোচক। 
শিরিন নেশাত ধনী পিতামাতার পাঁচ সন্তানের মধ্যে চতুর্থ সন্তান হিসাবে উত্তর-পশ্চিম ইরানের ধর্মীয় শহর কাজভিনে "খুব আন্তরিক, সহায়ক মুসলিম পারিবারিক পরিবেশ"-এ লালিত-পালিত হন, যেখানে তিনি তার মাধ্যমে সনাতন ধর্মীয় মূল্যবোধ শিখেছিলেন মাতামহ দাদুর নেশাতের বাবা ছিলেন একজন চিকিৎসক এবং তার মা একজন গৃহিণী।
শিরিন তেহরানের একটি ক্যাথলিক বোর্ডিং স্কুলে ভর্তি হয়েছিল। তার মতে, তার বাবা তার প্রতিটি মেয়েকে "একজন ব্যক্তি হতে, ঝুঁকি নিতে, শিখতে, বিশ্ব দেখতে" উৎসাহিত করেছিলেন। তিনি উচ্চশিক্ষা গ্রহণের জন্য তার ছেলেদের পাশাপাশি তার মেয়েদের কলেজে পাঠিয়েছিলেন।
শিরিন ১৯৫৭ সালে ইউসি বার্কলেতে কলা বিষয়ে অধ্যয়নের জন্য ইরান ত্যাগ করেন এবং বিএ, এমএ ও এমএফএ সম্পন্ন করেন। তিনি ১৯৮৩ সালে ইউসি বার্কলে থেকে স্নাতক হন এবং শীঘ্রই নিউ ইয়র্ক সিটিতে চলে যান। সেখানে তিনি দ্রুত বুঝতে পারলেন যে শিল্প তৈরি করা তার পেশা হবে না। তার ভবিষ্যত স্বামীর সাথে দেখা করার পর, যিনি ম্যানহাটনের একটি বিকল্প স্থান স্টোরফ্রন্ট ফর আর্ট অ্যান্ড আর্কিটেকচারের পরিচালনা করেন। শিরিন নিজের জীবনের ১০ বছর সেখানে তার সাথে কাজ করেন।
গাইরিথ লেমচে

এলেন গাইরিথ লেমচে ফ্রিশ (১৮৬৬–১৯৪৫) ছিলেন একজন ডেনীয় লেখক, নারী অধিকার প্রচারক এবং স্থানীয় ইতিহাসবিদ। ড্যানিশ উইমেন্স সোসাইটির ক্রিয়াকলাপে তিনি যে গুরুত্বপূর্ণ ভূমিকা পালন করেছিলেন তার জন্য তাকে বিশেষভাবে স্মরণ করা হয়, বিশেষ করে ১৯১৫ সালের দিকে যখন ডেনমার্কের সংবিধান সংশোধন করে নারীদের ভোটাধিকার অন্তর্ভুক্ত করা হয়েছিল। তিনি ১৯২৭ সালে লিংগবি-টারবাক লোকাল হিস্টোরিক সোসাইটির সহ-প্রতিষ্ঠাতা ছিলেন।
১৮৬৬ সালের ১৭ই এপ্রিল কোপেনহেগেনে জন্মগ্রহণকারী এলেন গাইরিথ ফ্রিশ ছিলেন প্রধান শিক্ষক হার্টভিগ ফ্রিশ (১৮৩৩–৯০) এবং এলিজাবেথ আলেকজান্দ্রা মৌরিয়ার (১৮৩৫–৯২) এর কন্যা। ১৮৯৩ সালের ১৯ জুলাই তিনি চিকিৎসক জোহান হেনরিচ লেমচেকে (১৮৬৩-১৯৬২) বিয়ে করেন।
এলেন গাইরিথ তার প্রথমদিকের বছরগুলি কোপেনহেগেনের স্টোর কোঙ্গেন্সগেডে কাটিয়েছিলেন। তার পরিবারের সাথে তিনি লিংগবিতে চলে যান, যেখানে তার নানি থাকতেন। তার তিন ভাইবোনের মধ্যে তিনি সর্বপ্রথম বাড়িতে শিক্ষিত হন, তারপর তিনি এনজাহেলে স্কুলে পড়াশোনা করেন। ম্যাট্রিকুলেশন করার সময়, তিনি কোপেনহেগেন বিশ্ববিদ্যালয়ে জার্মান পড়া শুরু করেন কিন্তু শীঘ্রই ছেড়ে দেন, কারণ পুরুষদের আধিপত্যপূর্ণ পরিবেশের দ্বারা তিনি নিরুৎসাহিত হন। পরিবর্তে তিনি ১৮৯৩ সালে তার বিয়ের আগ পর্যন্ত তিনি তার বাবার স্কুলে শিক্ষকতা করেন। তিনটি সন্তানের জন্ম দেওয়া সত্ত্বেও, তাদের মধ্যে দুই বছর বয়সে একজন মারা গিয়েছিল। তিনি লেখালেখিতে নিজেকে নিবেদিত করেছিলেন এবং তার সন্তান, স্বামী ও তার পরিবারের কর্মীদের যত্নে রেখেছিলেন।
তার প্রথম বই, আধা-জীবনীভিত্তিক উপন্যাস "সোয়েডম্যানস জোমফ্রুয়ার", মধ্যযুগ থেকে বর্তমান পর্যন্ত লিংগবি অধিবাসীদের, তার আত্মীয়-স্বজন সহ বিভিন্ন ইতিহাস তুলে ধরে। স্থানীয় ইতিহাসের প্রতি তার আগ্রহের কারণে, তিনি পরবর্তীতে ১৯২৭ সালে লিংগবি-টারবুক হিস্ট্রি সোসাইটির সহ-প্রতিষ্ঠাতা হয়ে ওঠেন। ১৮৯৯ সালে, তিনি "ফোকেটস সিন্ডার" প্রকাশ করেন যা নারীদের যৌনতার প্রতি মনোযোগের অভাবকে প্রকাশ করে। তবে তার সবচেয়ে গুরুত্বপূর্ণ কাজটি ছিল পারিবারিক উপন্যাস "এডওয়ার্ডসগেভ" যা ১৯০০ থেকে ১৯১২ সাল পর্যন্ত পাঁচটি খণ্ডে প্রকাশিত হয়েছিল।
১৯০৬ সালে, তার বড় বোন বিবেকে সালিকাথ যিনি ড্যানিশ উইমেন সোসাইটির বোর্ড সদস্য ছিলেন, লেমচেকে সোসাইটির জাতীয় সম্মেলনে আমন্ত্রণ জানান। ১৯১০ সালে, লেমচে বোর্ডে নিযুক্ত হন এবং ১৯১৩ থেকে ১৯১৮ সাল পর্যন্ত অ্যাস্ট্রিড স্ট্যাম্প ফেডারসেনের সভাপতিত্বে সংগঠনের সবচেয়ে সক্রিয় আদর্শবাদী এবং কার্যকরী নেতা হয়ে উঠেছিলেন। বিশেষ করে ১৯১২ সালে তার ভাষণের জন্য তাকে স্মরণ করা হয় যাতে সংবিধানে সংস্কারের আহ্বান জানানো হয়, যেন নারীরা ভোট দিতে পারে। পরবর্তীতে ১৯১৫ সালে সংশোধনীটি গৃহীত হয়।
১৯৪৫ সালের ৩ ফেব্রুয়ারি লিংগবিতে গাইরিথ লেমচে মারা যান। তাকে লিংগবির অ্যাসিস্টেন্স সমাধিতে সমাধিস্থ করা হয়েছে।
হাতি সির্পান

হাতি সির্পান (formerly সাতি কাদিন, ১৮৯০ - ২১ মার্চ, ১৯৫৬) একজন তুর্কি রাজনীতিবিদ ছিলেন। তিনি ১৯৩৫ সালের সাধারণ নির্বাচনে নির্বাচিত তুরস্কের গ্র্যান্ড ন্যাশনাল অ্যাসেম্বলি এর প্রথম নারী সংসদের সদস্যদের একজন।
তিনি ১৮৯০ সালে কাহরামানকাজান গ্রামে জন্মগ্রহণ করেছিলেন। তার পিতা কারা মেহমেত এফেন্দী এবং তার মা এমিন হানাম। তিনি বলকান যুদ্ধের সময় গলায় আঘাতপ্রাপ্ত এক সৈনিকের স্ত্রী ছিলেন। তিনি পাঁচ সন্তানের মা ছিলেন। তিনি কৃষিকাজ করতেন এবং তার বাবার পরে কাজান গ্রামের প্রধান হিসাবে কাজ করেছিলেন। ১৯৩৩ সালের ২৬শে অক্টোবর, মহিলাদের মুখতার হওয়ার অধিকার দেওয়ার পর, তিনি কাজান গ্রামের প্রধান হবার জন্য নির্বাচনে জয়লাভ করেন এবং তুরস্কের প্রথম মহিলা মুখতার হয়েছিলেন।
দ্বিতীয় ভাষা কংগ্রেসের ঠিক আগে (İkinci Türk Dil Kurultayı, ১৮-২৩ আগস্ট ১৯৩৪), ১৬ই জুলাই, ১৯২৪, রাষ্ট্রপতি মোস্তফা কামাল আতাতুর্ক কাজান গ্রামে ভ্রমণের জন্য আঙ্কারা ত্যাগ করেন, (আঙ্কারা প্রদেশের কিজিলচামাম জেলার অংশে), রাজধানী আঙ্কারা থেকে দূরে। এই ভ্রমণের সময়, আতাতুর্ককে সাতি কাদিনের সাথে পরিচয় করিয়ে দেওয়া হয়েছিল, যিনি কাজান গ্রামের প্রধান ছিলেন। তিনি ছিলেন মধ্য আনাতোলিয়ার একজন কৃষক যিনি তুরস্কের স্বাধীনতা যুদ্ধের সময় চার বছর যুদ্ধ করেছিলেন। দুজন কথোপকথনে ব্যস্ত ছিলেন, যার পরে আতাতুর্ক সাতি কাদিনের অর্জন এবং বুদ্ধিমত্তা পছন্দ করেছিলেন বলে জানা গেছে।
ইনানের মতে, আতাতুর্ক তার সাথে দেখা করার পর বলেছিলেন, "উনি একজন ব্যতিক্রমী মহিলা যিনি পার্লামেন্টের সদস্য হিসেবে সমৃদ্ধ করতে পারেন।" সাতি কাদিনকে তার সফল প্রচারণায় আতাতুর্ক নিজেই স্পন্সর এবং সমর্থিত করেছিলেন। পরবর্তীতে, আতাতুর্কের পরামর্শে তিনি তার প্রথম নাম হাতি এ পরিবর্তন করেন, আতাতুর্ক সেই সময়ে হাতিয়ান সভ্যতায় আগ্রহী ছিলেন এবং তুর্কি ভাষায় তার পূর্ব নাম সাতির অর্থ ছিল "বিক্রয়" বা "ক্রয়"। ১৯৩৪ সালের তুর্কি উপাধি আইন অনুসারে সমস্ত তুর্কি নাগরিকদের একটি উপাধি থাকা আবশ্যক হওয়ার পর তিনি সির্পান উপাধি গ্রহণ করেছিলেন।
হাতি সির্পান তার সংসদীয় দায়িত্ব শেষ করে কাহারামানকাজানে ফিরে আসেন। তিনি ১৯৫৬ সালের ২১শে মার্চ মারা যান।
কাহারামানকাজানে তার সমাধি রয়েছে এবং তার বাড়ি পুনরুদ্ধার করে একটি যাদুঘরে পরিণত করা হয়েছে।
রোমান ব্রনফম্যান

রোমান ব্রনফম্যান ( , জন্ম ২২ এপ্রিল ১৯৫৪) একজন ইউক্রেনীয় বংশোদ্ভূত ইসরায়েলি রাজনীতিবিদ । তিনি ইংরেজি, রাশিয়ান এবং ইউক্রেনীয় ভাষায় কথা বলেন। 
ব্রনফম্যান সোভিয়েত ইউনিয়নের ইউক্রেনীয় এসএসআর (বর্তমানে ইউক্রেন) চের্নিভৎসিতে একটি ইহুদি পরিবারে জন্মগ্রহণ করেন। তিনি ১৯৭১ থেকে ১৯৭৬ সাল পর্যন্ত চের্নিভৎসি বিশ্ববিদ্যালয়ে অধ্যয়ন করেন। তিনি একজন সাংবাদিক ছিলেন, এবং মস্কো এবং লেনিনগ্রাদের প্রধান সংবাদপত্রে নিবন্ধ প্রকাশ করেছিলেন। ব্রনফম্যান ১৯৮০ সালে ইজরায়েলে অভিবাসিত হন। তিনি ইজরায়েলি বিমান বাহিনীতে দায়িত্ব পালন করেন এবং ১৯৮২ সালের লেবানন যুদ্ধে অংশ নেন। সামরিক সেবার পর তিনি জেরুজালেমের হিব্রু বিশ্ববিদ্যালয়ে অধ্যয়ন করেন এবং ১৯৮৯ সালে রাষ্ট্রবিজ্ঞানে পিএইচডি করেন। ১৯৮৬ থেকে ১৯৯৩ সাল পর্যন্ত তিনি হিব্রু বিশ্ববিদ্যালয় এবং হাইফা বিশ্ববিদ্যালয়ের প্রভাষক ছিলেন। ১৯৯০-এর দশকে তিনি রাশিয়ান ভাষার সংবাদপত্র আলেফ এবং মারিভের সাংবাদিক এবং কোল ইজরায়েলের রাশিয়ান ভাষা পরিষেবার একজন ঘোষক ছিলেন।
১৯৯৩ সালে তিনি হাইফা পৌরসভা অভিনিবেশ কর্তৃপক্ষের প্রধান হন এবং তারপর থেকে তিনি এই পদে রয়েছেন। ঐ বছর তিনি হাইফা সিটি কাউন্সিলে নির্বাচিত হন এবং জায়নবাদী ফোরামের ডেপুটি চেয়ারম্যান হন। তিনি ১৯৯৬ সাল পর্যন্ত এই দুটি পদেই ছিলেন, এরপর তিনি প্রথমবার নেসেট-এ নির্বাচিত হন। নেসেট-এ থাকাকালীন তিনি ইজরায়েল বালিয়াহ এবং তারপর ডেমোক্রেটিক চয়েসের সদস্য ছিলেন।
তিনি হাউস কমিটি, রাজ্য নিয়ন্ত্রণ কমিটি, পাবলিক পিটিশন কমিটি, অর্থনৈতিক বিষয়ক কমিটি, সংবিধান, আইন ও বিচার কমিটি, অভ্যন্তরীণ বিষয় ও পরিবেশ কমিটি, মাদক সেবন সম্পর্কিত কমিটি এবং অভিবাসন, শোষণ ও প্রবাসী বিষয়ক কমিটির সদস্য ছিলেন। নেসেটের সদস্য থাকাকালীন তিনি সামাজিক-পরিবেশগত লবি, পরিবেশ গত লবি, ইজরায়েলে মাদকের বিরুদ্ধে যুদ্ধের জন্য লবি এবং গ্যানিল এবং নেগেভের লবির সদস্য ছিলেন।
তিনি ২০০৬ সালের নেসেট নির্বাচনে পরাজিত হন এবং এর পর থেকে আর নেসেটের সদস্য হন নি।
ব্রনফম্যান বলেছেন যে ইসরায়েল-ফিলিস্তিন সংঘাতের একমাত্র মানবিক সমাধান হচ্ছে দুই রাষ্ট্র ভিত্তিক সমাধান। অগ্রহণযোগ্য বিকল্পগুলো হ'ল গাজা ও পশ্চিম তীর থেকে ফিলিস্তিনিদের গণ নির্বাসন দেওয়া, অথবা এই অঞ্চলগুলিতে ফিলিস্তিনিদের উপর নির্মমভাবে শাসন করা।। 
২০০৫ সালে ব্রনফম্যান নেসেটের কাছে ডেঞ্জারাস ড্রাগস অর্ডার সংশোধন করার জন্য একটি বিল জমা দেন যাতে ৫০ গ্রাম বা প্রায় ১.৮ আউন্স গাঁজা রাখা বৈধ হবে, এর আগে কারোর দখলে থাকা গাঁজার আইনি পরিমাণ ছিল ১৫ গ্রাম বা ০.৫ আউন্স। তিনি বলেন, গাঁজার উপর সম্পূর্ণ নিষেধাজ্ঞা গাঁজার ব্যবহার বন্ধ করতে ব্যর্থ হয়েছে এবং এর ব্যবহার বন্ধ করার উপায় হচ্ছে মাদক ব্যবসায়ীদের পিছনে লাগা।
২০২১ আইসিসি নারী টি২০ বিশ্বকাপ আফ্রিকা বাছাইপর্ব

২০২১ আইসিসি নারী টি২০ বিশ্বকাপ আফ্রিকা বাছাইপর্ব ছিল একটি ক্রিকেট টুর্নামেন্ট যা ২০২১ সালের সেপ্টেম্বর মাসে বতসোয়ানায় অনুষ্ঠিত হয়। টুর্নামেন্টের ম্যাচগুলো টোয়েন্টি২০ আন্তর্জাতিক (টি২০আই) হিসেবে খেলা হয় এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্বের জন্য উত্তীর্ণ হয়। এ টুর্নামেন্টের মাধ্যমেই কোনও আইসিসি নারী ইভেন্টে বতসোয়ানা, ক্যামেরুন ও মালাউই-এর অভিষেক হওয়ার কথা ছিল। কিন্তু পরবর্তীকালে মালাউইর পরিবর্তে এসোয়াতিনিকে টুর্নামেন্টে নেয়া হয়।
প্রাথমিকভাবে টুর্নামেন্টটি ২০২১ সালের অক্টোবর মাসে অনুষ্ঠিত হওয়ার কথা ছিল, কিন্তু সূচির জটিলতা কমানোর উদ্দেশ্যে টুর্নামেন্টটিকে এগিয়ে আনা হয়। ২০২১ সালের জুলাই মাসে টুর্নামেন্টের সূচি নিশ্চিত করা হয়। টুর্নামেন্ট শুরুর আগে ক্যামেরুন দলের এক সদস্যের দেহে কোভিড-১৯ ধরা পড়ায় সূচিতে পরিবর্তন আনা হয়। দলের সব সদস্যকে পরীক্ষায় নেগেটিভ আসা পর্যন্ত আইসোলেশনে রাখা হয়।
উগান্ডার বিপক্ষে ক্যামেরুনের প্রথম ম্যাচে ক্যামেরুনের বোলার মায়েভা দুমার হাতে উগান্ডার চারজন ব্যাটার 'মানকড়' রান আউটের শিকার হন।
টুর্নামেন্টটির ফাইনালে উত্তীর্ণ হয় জিম্বাবুয়ে ও নামিবিয়া। ফাইনালে নামিবিয়াকে ১৩ রানে হারিয়ে টুর্নামেন্টে চ্যাম্পিয়ন হয় জিম্বাবুয়ে, এবং এর সাথে তারা মূল বাছাইপর্ব টুর্নামেন্টে খেলার যোগ্যতা অর্জন করে।
টুর্নামেন্টের জন্য নিম্নলিখিত দলসমূহ ঘোষণা করা হয়:
 সেমিফাইনালে উত্তীর্ণ
<section begin="EswD"/><section end="EswD"/>
 সেমিফাইনালে উত্তীর্ণ
গুয়াহাটি শ্লীলতাহানি মামলা (২০১২)

২০১২ সালের ৯ জুলাই ভারতের আসামের রাজধানী গুয়াহাটি শহরে একটি পানশালার বাইরে প্রায় ৩০ জন লোকের ভিড়ের মধ্যে এক কিশোরীকে শ্লীলতাহানি ও হেনস্থা করা হয় বলে অভিযোগ করা হয়। পরবর্তীতে এই অনুষ্ঠানের ভিডিও ফুটেজের ভিত্তিতে তাদের অনেককে গ্রেপ্তার করা হয়। নিউজ লাইভের একজন স্থানীয় টিভি সাংবাদিকের বিরুদ্ধে জনতাকে প্ররোচিত করার অভিযোগ আনা হয় এবং ২০ জুলাই ২০১২ সালে তাকে গ্রেপ্তার করা হয়। এই মামলার তদন্ত চলমান।
২০১২ সালের ৯ জুলাই, দুই জন মহিলা একটি বার থেকে বেরিয়ে আসছিলেন এবং বাইরে দাঁড়িয়ে থাকা একদল পুরুষের সাথে হাতাহাতিতে জড়িয়ে পড়েন। কাছাকাছি থাকা নিউজ লাইভের সাংবাদিক গৌরব জ্যোতি নেওগ তার অফিসে ফোন করে ক্যামেরা এবং ক্রুদের ঝগড়ার শুটিং করতে বলেন। যদিও মেয়েটি বিচ্ছিন্ন হয়ে সাহায্য চাওয়ার চেষ্টা করে, কিন্তু তাকে দুবার জনতার মধ্যে টেনে নিয়ে যাওয়া হয় এবং আরও গালিগালাজ করা হয়। অবশেষে প্রায় আধ ঘন্টা পর স্থানীয় দৈনিক আজির অসম-এর আরেক সাংবাদিক মুকুল কলিতা হস্তক্ষেপ করে মেয়েটিকে উদ্ধার করেন। পুলিশ ঘটনাস্থলে পৌঁছানোর পর মেয়েটিকে বাড়ি ফিরিয়ে নিয়ে গিয়ে মামলা দায়ের করা হয়। ভিডিও ফুটেজ থেকে শনাক্তকরণের অভিযোগের ভিত্তিতে প্রধান অভিযুক্ত হিসাবে অমরজ্যোতি কলিতা।
নিউজ লাইভ ভিডিওটি প্রচারিত হওয়ার ঠিক পরেই এই মামলা জাতীয় ও স্থানীয় প্রচার মাধ্যমে শোরগোল ফেলে দেয়, যা ইউটিউবে ভাইরাল হয় এবং ভারতে নারী ও মানবাধিকারের সুরক্ষা নিয়ে বিতর্ক উস্কে দেয়। ২০ জুলাই ২০১২ সালের মধ্যে ২২ জন আসামির মধ্যে ১২ জনকে গ্রেপ্তার করা হয়। মূল অভিযুক্ত অমরজ্যোতি কালিতা ২৩ জুলাই বারাণসীতে উত্তরপ্রদেশ পুলিশের কাছে আত্মসমর্পণ করে। পরের দিন আসাম পুলিশ কলিতার হেফাজত নিতে বারাণসীতে যায় এবং ঘোষণা করা হয় যে ১৭ জন চিহ্নিত আসামির মধ্যে ১৪ জনকে গ্রেপ্তার করা হয়েছে। শ্লীলতাহানি মামলার তদন্তের জন্য গুয়াহাটিতে পাঠানো রাষ্ট্রীয় মহিলা আয়োগের (এনসিডব্লিউ) প্রতিনিধি আলকা লাম্বা সংবাদ সম্মেলনে দুর্ঘটনাক্রমে ভুক্তভোগীর পরিচয় প্রকাশ করার জন্য সমালোচিত হন। শিশু অধিকার বিশেষজ্ঞরাও সরকারের সমালোচনা করেছেন কারণ ভুক্তভোগী নাবালিকা হওয়া সত্ত্বেও মামলাটি এনসিপিসিআর (জাতীয় শিশু অধিকার সুরক্ষা কমিশন) এর পরিবর্তে এনসিডব্লিউর কাছে হস্তান্তর করা হয়েছে। 
৭ ডিসেম্বর ২০১২ তারিখে প্রধান অভিযুক্ত অমরজ্যোতি কলিতাসহ এই মামলার ১১ জন আসামিকে দোষী সাব্যস্ত করা হয় এবং আরও চারজনকে বেকসুর খালাস দেওয়া হয়। চিফ জুডিশিয়াল ম্যাজিস্ট্রেট এস পি মৈত্র প্রধান অভিযুক্ত অমরজ্যোতি কলিতার সাথে আইপিসির বিভিন্ন ধারায় ১৪৩ - বেআইনী সমাবেশ, ৩৪১- অন্যায় সংযম, ২৯৪ -অশ্লীল কাজ, ৩২৩ - স্বেচ্ছায় আঘাত এবং ৩৫৪ - নারীর শালীনতা ক্ষুণ্ণ করার উদ্দেশ্যে আক্রমণ বা অপরাধমূলক বলপ্রয়োগের অভিযোগে দোষী সাব্যস্ত করেন।
নিউজ লাইভের সাংবাদিক গৌরব জ্যোতি নেওগ প্রমাণের অভাবে হাফিজউদ্দিন, দিগন্ত বসুমাতারি এবং জিতুমোনি ডেকার সাথে বেকসুর খালাস পান।
রোনালদো দেয়াকোনু

রোনালদো ওক্তাভিয়ান আন্দ্রেই দেয়াকোনু (; জন্ম: ১৩ মে ১৯৯৭; রোনালদো দেয়াকোনু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব গাজ মেতান মেদিয়াশ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৩ সালে, দেয়াকোনু রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
রোনালদো ওক্তাভিয়ান আন্দ্রেই দেয়াকোনু ১৯৯৭ সালের ১৩ই মে তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
দেয়াকোনু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
এটি সাহসীদের আবাস

এটি সাহসীদের আবাস (, "দা দ্য বাতোরানো কর্") একটি পশতু নাশিদ, যা বর্তমানে আফগানিস্তানের জাতীয় সঙ্গীত হিসাবে ব্যবহৃত হচ্ছে। এটি একটি "বাদ্যযন্ত্রবিহীন" সঙ্গীত, অর্থাৎ এটিতে কোনো প্রকার বাদ্যযন্ত্র ব্যবহার করা হয় নি, যেহেতু আফগানিস্তানের অনেক ওলামা বাদ্যযন্ত্রের ব্যবহার ইসলামে হারাম (ধর্মীয়ভাবে নিষিদ্ধ বা বেআইনি) বলে মনে করেন।
আফগানিস্তান ইসলামি প্রজাতন্ত্রের জাতীয় সঙ্গীত

মিললি সুরোদ (পশতু: ملي سرود - "জাতীয় সঙ্গীত") আফগানিস্তান ইসলামি প্রজাতন্ত্রের জাতীয় সঙ্গীত। মে ২০০৬ সালে এটিকে সরকারি ভাবে জাতীয় সঙ্গীত হিসেবে ঘোষণা করা হয়।
আফগানিস্তানের সংবিধানের ২০তম অধ্যায় অনুসারে আফগানিস্তানের জাতীয় সঙ্গীতের ভাষা পশতু হতে হবে এবং "আল্লাহ্‌ মহান" এই কথা এবং আফগানিস্তানের সমস্ত উপজাতিদের উল্লেখ থাকতে হবে। এই গানের কথা লিখেছেন আব্দুল বারী জাহানী এবং সুর দিয়েছেন বাবরাক ওয়াসসা।
রাজকীয় সঙ্গীত (আফগানিস্তান)

আফগানিস্তানের প্রথম জাতীয় সঙ্গীত "রাজকীয় সালাম" রাজতন্ত্রের শাসনামলে গৃহীত হয়েছিল। এটি আফগানিস্তানের তৎকালীন রাজা আমানউল্লাহ খানের বিদেশে রাষ্ট্রীয় সফরে বাজানো হয়েছিল। তবে এটি একটি যান্ত্রিক সঙ্গীত ছিল এবং এর কোনো গানের কথা বা চরণ ছিল না।
মহাকাশে চীনা নারী

সোভিয়েত ইউনিয়ন / রাশিয়া এবং মার্কিন যুক্তরাষ্ট্রের ৪৯ বছর পরে চীন তৃতীয় দেশ হিসেবে তাদের নিজস্ব মহাকাশ কর্মসূচির মাধ্যমে ২০১২ সালে লিউ ইয়াংকে প্রথম মহাকাশে পাঠায় যিনি সোভিয়েত মহাকাশচারী ভ্যালেন্টিনা তেরেশকোভার পরে মহাকাশে যাওয়া প্রথম নারী মহাকাশচারী। ঘটনাটি চীনকে মহাকাশে নিজের স্থান ও দখল নিতে সাহায্য করেছিল।
২০০৩ সালের অক্টোবরে শেনঝো ৫ -এর সফল উড্ডয়নের পর চীন প্রথম চীনা নারীকে মহাকাশে পাঠানোর পরিকল্পনা ঘোষণা করে। অল-চায়না উইমেন্স ফেডারেশনের (এসিডিডব্লিউএফ) সভাপতি ঝাউ শিউলিয়ান বলেন, টেস্ট স্পেস ফ্লাইটের পর মহাকাশ অভিযানের জন্য মহিলাদের প্রশিক্ষণ দেওয়াও গুরুত্বপূর্ণ।
মহিলাদের নির্বাচনের জন্য স্পষ্ট মানদণ্ড নির্ধারণ করা হয় যেমন আপনি কি বিয়ে করেছেন? তার কি বাচ্চা আছে? তার কি স্বাস্থ্য সমস্যা আছে? ইত্যাদি 
চীনারা বলে যে, বিবহিত নারীগণ "শারীরিক এবং মানসিকভাবে অধিক পরিপক্ব", কেননা, নিয়মমতো তাদের সন্তান ছিল বলে মহাকাশ উড্ডয়নে (ভ্রূণ সহ) তাদের প্রজনন অঙ্গের ক্ষতিতেও কিছু হয় না। কেননা মহাকাশ উড্ডয়নের কারণে নারীদের ওপর ফলিত অজানা প্রকৃতি তারা লক্ষ করেছিল। যাইহোক, চায়না অ্যাস্ট্রোনট সেন্টারের নির্দেশক বলেছিলেন যে, বিবাহ একটা পছন্দের বিষয়, কিন্তু কঠোর সীমাবদ্ধতা নয়। তারা এব্যাপারে এমনই কঠোর ছিল যে কারণে তাদের এই প্রথম মহাকাশচারী বাছাইপর্বে তারা "অতিরিক্ত সতর্ক" হয়েছিল। চীনের প্রথম মহাকাশচারী নারী লিউ ইয়াং বিবাহিত ছিলেন কিন্তু উড্ডয়নের সময়ে ২০১২ খ্রিস্টাব্দের জুন মাস পর্যন্ত তার কোনো সন্তান ছিল না। পরে যুক্তি দেওয়া হয়েছিল যে, বিবাহ এবং সন্তান ধারণ সংক্রান্ত মানগুলি বাদ দেওয়া হয়েছে।
১ জুন ২০১২ তারিখে লিউ ইয়াং প্রথম চীনা নভোচারী হয়েছিলেন যিনি শেনঝো মিশনে আরো দুইজন নভোচারীর সাথে চীনের মহাকাশ স্টেশন টিয়াংগং-১-এ মহাকাশে ভ্রমণ করেছিলেন। গোবি মরুভূমির প্রান্তে জিউকুয়ান স্যাটেলাইট উৎক্ষেপণ কেন্দ্র থেকে সন্ধ্যা ৬:৩৬ (১২:৩৭ জিএমটি) এ মিশনটি চালু করা হয়। এর আগে ভস্টক ৬ মিশনে সোভিয়েত ইউনিয়ন এর ভালেন্তিনা তেরেশকোভা - প্রথম রাশিয়ার নারী হিসাবে নির্বাচিত হয় এবং তিনি সফলভাবে মহাশযাত্রা সমাপ্ত করেন।
১ জুন, ২০১৩ তারিখে, ভোস্টক ৬ উৎক্ষেপণের পঞ্চাশতম বার্ষিকীতে, দু’জন নারীকে মহাকাশে পাঠানো হয়েছিল, তাদের মধ্যে একজন চীনা মহিলা - ওয়াং ইয়াপিং - দ্বিতীয় চীনা মহিলা যিনি চীনা মহাকাশ স্টেশন তিয়ানগং-১ ভ্রমণ করেন। শেনঝো মিশনে তিনজন নভোচারী ও ক্রুসহ ১০ জন ছিলেন। ১১ জুন ২০১৩ সালে কারিন নেনবার্গ থেকে ৬ জন ক্রুসহ আন্তর্জাতিক মহাকাশ স্টেশনে পাঠানো হয়েছিল।
দুটি মন

দুটি মন হলো একটি জনপ্রিয় বাংলা প্রণয়ধর্মী চলচ্চিত্র যা পরিচালনা করেন পীযূষ বোস। এই চলচ্চিত্রটি ১৯৭০ সালে এস. এস. ফিল্মস ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ছায়া দেবী, অসিতবরণ মুখোপাধ্যায়।
বাংলাদেশের যৌথ অবদানে নির্মিত চলচ্চিত্রের তালিকা

যৌথ অবদানে নির্মিত চলচ্চিত্র বলতে মূলত দুই বা ততোধিক দেশের ও দেশের নাগরিকদের অবদানে নির্মিত চলচ্চিত্রকে বুঝায়। এসব চলচ্চিত্রে একাধিক দেশের প্রযোজক ছাড়াও একাধিক দেশের পরিচালক, অভিনয়শিল্পী, সঙ্গীতশিল্পী, সঙ্গীত পরিচালক ইত্যাদি থাকতে পারেন। যৌথ প্রযোজনার চলচ্চিত্রও যৌথ অবদানে নির্মিত চলচ্চিত্রের অংশ। নিম্নে বাংলাদেশের যৌথ অবদানে নির্মিত চলচ্চিত্রের তালিকা উপস্থাপন করা হলো:
বিলম্বিত লয়

বিলম্বিতলয় হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ১৯৭০ সালে অনুরাধা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী , দীপা চ্যাট্টার্জী, অসিতবরণ মুখোপাধ্যায়।
বিলম্বিতলয় হল মৃগাঙ্ক এবং অদিতির গল্প এবং তাদের জীবনে উত্থান -পতনের মধ্য দিয়ে যায়। মৃগাঙ্ক একজন উদীয়মান চিত্রকর এবং অদিতি একজন গায়িকা। তারা প্রেমে পড়ে এবং তাদের পরিবারের ইচ্ছার বিরুদ্ধে বিয়ে করে। তাদের বিবাহিত জীবনে একটি কঠিন সৃষ্টি হয় তখন মৃগাঙ্ক পরিবারের চাহিদা থেকে দূরে থাকে এবং অদিতিকে পরিবার চালানোর জন্য কঠোর পরিশ্রম করতে হয়। অবশেষে তাদের ডিভোর্স হয়ে যায়। অদিতি একজন বিখ্যাত গায়িকা হয়ে ওঠে। মৃগাঙ্ক একজন মাতাল হয়ে ওঠে, তখন সে একজন ভাল শিল্পী হতে ব্যর্থ হয়। এডিথ, অদিতির পরিবার এবং অদিতির সহচর মৃগঙ্ককে নিয়ে আসে এবং তার স্বাস্থ্য ফিরিয়ে দেন। তিনি তাকে আবার ছবি আঁকতে শুরু করতে উৎসাহিত করেন। এডিথ বিবাহ করে মৃগাঙ্ককে। চার্চে অদিতির সাথে এডিথের সাক্ষাৎ হয় তাকে অনুভব করে যে সে তাদেরকে আলাদা করেছে। এডিথ গর্ভপাতের শিকার হয় এবং মারা যায়। অদিতি এডিথের দাফনে যোগ দিতে আসে এবং বুঝতে পারে যে মৃগাঙ্কর সমর্থন প্রয়োজন।
মোহাম্মদ হাসান আখুন্দ

মোল্লা মোহাম্মদ হাসান আখুন্দ ( ; জন্ম ১৯৪৫ থেকে ১৯৫৮ এর মধ্যে) আফগানিস্তানের ইসলামী আমিরাতের ভারপ্রাপ্ত প্রধানমন্ত্রী। তিনি ২০২১ সালের ৭ সেপ্টেম্বর থেকে ২০২৩ সালের ১৭ মে পর্যন্ত দায়িত্ব পালন করেন। তিনি তালিবানের একজন শীর্ষস্থানীয় সদস্য। ২০২১ সালের ২১ অক্টোবর পর্যন্ত, অন্য কোন দেশ আফগানিস্তানের ইসলামিক আমিরাতকে আফগানিস্তানের "ডি জুর" সরকার হিসাবে আনুষ্ঠানিকভাবে স্বীকৃতি দেয়নি।
জাতিসংঘের নিরাপত্তা পরিষদের তথ্য অনুসারে, হাসান আখুন্দ পশমুলে জন্মগ্রহণ করেছিলেন, যা তখন পাঞ্জওয়াই জেলায় এবং এখন আফগানিস্তান রাজ্যের কান্দাহার প্রদেশের ঝারি জেলায় অধীন। জাতিসংঘের তার জন্মের বছরের জন্য দুটি অনুমান রয়েছে, আনুমানিক ১৯৪৫-১৯৫০ এবং আনুমানিক ১৯৫৫-১৯৫৮। তিনি কাকার পশতুন গোত্রের অন্তর্গত। "আল-জাজিরা" বলছে যে হাসান আখুন্দ এর পশতুন বংশ ১৭৪৭ সালে দুররানি সাম্রাজ্যের প্রতিষ্ঠাতা আহমদ শাহ দুররানি থেকে এসেছে। তিনি আফগানিস্তানের বিভিন্ন মাদ্রাসায় পড়াশোনা করেছেন।
হাসান আখন্দকে তালিবানের অন্যতম প্রাচীন সদস্য হিসেবে গণ্য করা হয় এবং তিনি আন্দোলনের প্রথম নেতা মোহাম্মদ ওমরের ঘনিষ্ঠ সহযোগী ছিলেন। তালেবান শাসনের সময় (১৯৯৬-২০০১) তিনি ১৯৯৬ থেকে ২০০১ পর্যন্ত আফগানিস্তানের উপ -পররাষ্ট্রমন্ত্রীর দায়িত্ব পালন করেন। সেই সময় তিনি উপ -প্রধানমন্ত্রীও ছিলেন। তিনি জাতিসংঘের নিষেধাজ্ঞার তালিকায় রয়েছেন।
হাসান আখুন্দ ১৯৯৫ সালে কাবুলের ছয় সদস্যের তত্ত্বাবধায়ক পরিষদে ছিলেন।
বিদ্রোহের সময়কালে (২০০১-২০২১) প্রায় দুই দশক ধরে তিনি তালেবানের নীতিনির্ধারণী সর্বোচ্চ পর্ষদ শুরা কাউন্সিলের নেতৃত্বে ছিলেন। ২০১৩ সালে তিনি তালেবান কমিশনের প্রধান এবং নিয়োগ কমিশনের প্রধান ছিলেন।
২০২১ সালে তালেবানের ক্ষমতায় ফেরার পর, আখন্দ অন্তর্বর্তীকালীন প্রধানমন্ত্রী নিযুক্ত হন। তার নিয়োগকে তালেবানের মধ্যপন্থী এবং কট্টরপন্থী ব্যক্তিত্বের মধ্যে সমঝোতা হিসেবে দেখা হয়েছিল।
"বিবিসির খবরে" বলা হয়েছে, সামরিক দিকের বিপরীতে তালেবানদের ধর্মীয় দিক থেকে হাসান আখুন্দ বেশি প্রভাবশালী।
থাংজাম মনোরামা

থাংজাম মনোরামা (১৯৭০-২০০৪) ছিলেন ভারতের মণিপুরের ৩২ বছর বয়সী এক মহিলা, যাকে ২০০৪ সালের ১১ জুলাই ভারতীয় আধাসামরিক ইউনিট, ১৭তম আসাম রাইফেলস হত্যা করে। তার গুলিবিদ্ধ এবং খারাপভাবে ক্ষতবিক্ষত মৃতদেহ টি তার বাড়ি থেকে তিন কিলোমিটার দূরে পরিত্যক্ত অবস্থায় পাওয়া যায় যেখানে তাকে আগের রাতে গ্রেপ্তার করা হয়েছিল। তাকে বেশ কয়েকবার গুলি করা হয়েছিল। তদন্তে জানা গেছে যে তাকে হত্যা করার আগে নির্যাতন করা হয়েছিল এবং ধর্ষণ করা হয়েছিল এবং এই ঘটনার সাথে আসাম রাইফেলস জড়িত ছিল।
গ্রেপ্তারের সময় গ্রেপ্তারের মেমো অনুযায়ী, কোন অপরাধমূলক বিষয় পাওয়া যায়নি। পরে বলা হয় যে তার বাড়ি থেকে একটি গ্রেনেড এবং অন্যান্য জিনিসপত্র বাজেয়াপ্ত করা হয়েছে।
আসাম রাইফেলস দাবি করেছে যে পালানোর চেষ্টা করার সময় তাকে গুলি করা হয়েছিল। তবে ছয়টি গুলি বিদ্ধ থাকা সত্ত্বেও মৃতদেহের কাছে কোনও রক্ত পাওয়া যায়নি। এমন কোনও সৈনিককে পাওয়া যায়নি যে তাকে দৌড়ে আটক করার চেষ্টা করেছিল।
এই বৈষম্যের পরিপ্রেক্ষিতে, ২০০৪ সালে মণিপুর সরকার একটি তদন্ত কমিশন গঠন করে এবং ২০০৪ সালের নভেম্বরে তার প্রতিবেদন জমা দেয়। তবে গুয়াহাটি হাইকোর্টও বিষয়টি খতিয়ে দেখে রায় দেয় যে যেহেতু আসাম রাইফেলস সশস্ত্র বাহিনী (বিশেষ ক্ষমতা) আইন, ১৯৫৮ এর অধীনে মোতায়েন করা হয়েছিল, তাই রাজ্য সরকারের তাদের উপর এখতিয়ার ছিল না, এবং মামলাটি কেন্দ্রীয় সরকারের সামলানো উচিত। সুতরাং, এই রায় সাপেক্ষে প্রতিবেদনটি কখনই প্রকাশ করা হয়নি।
কথিত ধর্ষণ ও হত্যা মামলায় দোষী সাব্যস্ত করতে ব্যর্থতা মণিপুর এবং দিল্লিতে ব্যাপক এবং বর্ধিত বিক্ষোভের জন্ম দেয়।
হত্যার পাঁচ দিন পর প্রায় ৩০ জন মধ্যবয়স্ক মহিলা নগ্নাবস্থায় ইম্ফল হয়ে আসাম রাইফেলসের সদর দপ্তরে যান। তাঁরা চিৎকার করে বলেন: "ভারতীয় সেনাবাহিনী, আমাদেরও ধর্ষণ করো... আমরা সবাই মনোরামা'র মা।" এর প্রতিবাদে পদ্মশ্রী জয়ী লেখক এম কে বিনোদিনী দেবী তাঁর পুরস্কার ফিরিয়ে দিয়েছিলেন। ২০০৪ সালে এবং তার পরেও বছরের পর বছর ধরে বিক্ষোভ অব্যাহত রয়েছে।
২০১২ সালের শুরুতে, বিচারপতি বর্মা কমিটিতে নারীদের প্রতি সহিংসতা হ্রাসের জন্য একগুচ্ছ পদক্ষেপের অংশ হিসাবে আফস্পা পর্যালোচনার ব্যবস্থা অন্তর্ভুক্ত করা হয়েছে; এই ব্যবস্থাগুলো আংশিকভাবে মনোরামার অত্যাচারের বিরুদ্ধে ঘটিত বিক্ষোভকে সামনে রেখে নেওয়া হয়েছিল।
২০১৪ সালের ডিসেম্বরমাসে ভারতের সুপ্রিম কোর্টে দায়ের করা একটি মামলায় শীর্ষ আদালত সরকারকে বলে মনোরামার পরিবারকে ১০ লক্ষ টাকা ক্ষতিপূরণ দিতে। আদালতে শুনানির জন্য মামলাটি গৃহীত হয়েছিল। এটিকে আংশিক বিজয়ের একটি প্রতীক হিসেবে দেখা হয়েছিল, কিন্তু সন্দেহটি অতীতের মতো একই রয়েছে, আফস্পা আক্রান্তদের জন্য ক্ষতিপূরণ ঘোষণা করা হয়েছিল, কিন্তু আদালত শাস্তি প্রদানের জন্য অপরাধীদের বিরুদ্ধে কোনও রায় দিতে পারেনি।
অ্যাস্ট্রিড স্ট্যাম্প ফেডারসন

অ্যাস্ট্রিড স্ট্যাম্প ফেডারসন (১৮৫২–১৯৩০), সাধারণত অ্যাস্ট্রিড স্ট্যাম্প নামে পরিচিত, তার বোন রিগমোর স্ট্যাম্প বেন্ডিক্সের সাথে তিনি ছিলেন একজন ডেনমার্কের নারী অধিকার কর্মী এবং লেখক। স্ট্যাম্প ১৮৮৩ থেকে শুরু করে ১৮৮৭ সাল পর্যন্ত নারী আন্দোলনে যোগদান করেন, তিনি ড্যানিশ উইমেন সোসাইটির বোর্ড সদস্য ছিলেন, তিনি নারীদের সমস্যা নিয়ে সক্রিয় ভূমিকা পালন করেছিলেন।
১৮৫২ সালের ১ ডিসেম্বর ভারডিংবার্গের কাছে ক্রিস্টিনলুন্ডে জন্মগ্রহণকারী স্ট্যাম্প সম্ভ্রান্ত পরিবারের একজন ছিলেন। তিনি হেনরিক স্ট্যাম্পের কন্যা ছিলেন (১৮২১–১৮৯২), যিনি ছিলেন একজন সরকারি কর্মকর্তা এবং হফজগারমেস্টার। তার পিতার পদমর্যাদার কারণে, তিনি ব্যারোনেস উপাধি নিয়ে জন্মগ্রহণ করেছিলেন। পরিবারের অন্যান্য সদস্যের মধ্যে রয়েছে তার দাদী ক্রিস্টিন স্ট্যাম্প এবং তার প্রপিতামহ জোনাস কলিন, যিনি ছিলেন হ্যান্স ক্রিশ্চিয়ান অ্যান্ডারসনের পিতৃপুরুষ। স্ট্যাম্পের ব্যক্তিগত শিক্ষক কোপেনহেগেনে তাকে লালন-পালন করেন এবং তার শিক্ষাগত ভ্রমণ তাকে একটি সংস্কৃত পটভূমি দিয়েছিল। তিনি সুইডীয়, ফরাসি এবং ইংরেজি শিখেছিলেন কিন্তু শ্লেসভিগ যুদ্ধের কারণে তিনি জার্মান ভাষা শিখতে পারেননি।
১৮৮১ সালে, তিনি গুস্তাভ হ্যাকন ভালদেমার ফেডারসনকে (১৮৪৮–১৯১২) বিয়ে করেন। তার কর্মজীবনের সময়, গুস্তাভ স্বরাষ্ট্র মন্ত্রণালয়ের একজন সহকারী, রিংকজোবিংয়ের একজন আম্টম্যান এবং পরে লোল্যান্ড-ফ্যালস্টারের খ্রিস্টীয় ধর্মাধ্যক্ষের অনুগত ছিলেন। এই দম্পতিটির চারটি সন্তান ছিল, যথা: হ্যাকন (জন্ম ১৮৮৩), জোনা (১৮৮৪), গুদরুন (১৮৮৭) এবং ইনগ্রিড ক্রিস্টিন (১৮৮৮)।
স্ট্যাম্প পতিতাবৃত্তির বিরুদ্ধে লড়াইয়ে অংশ নিয়েছিলেন এবং অবিবাহিত নারীসহ পুরুষ ও নরীদের মধ্যে বৃহত্তর সমতার জন্য লড়াই করেছিলেন। ১৮৮২ সালের শুরুর দিকে তার স্বামী তার নারীবাদী স্বার্থ এবং ডেনিশ উইমেন্স সোসাইটির কোপেনহেগেন শাখার সদস্যপদকে সমর্থন করেছিলেন। তিনি সফলভাবে সমিতির অবস্থানকে শক্তিশালী করতে এবং প্রদেশগুলিতে তার প্রভাব বিস্তার করেছিলেন। ১৮৮৩ সালের এপ্রিল মাসে, তিনি উইমেন্স সোসাইটি বোর্ডের সদস্য হন, তিনি ১৮৮৭ সাল পর্যন্ত এই পদে অধিষ্ঠিত ছিলেন, যদিও তিনি ১৯০৩ সালে বোর্ডে পুনরায় নির্বাচিত হন। তিনি ১৯১৪ সালে কোপেনহেগেনে নারীদের অধিকার নিয়ে প্রথম নর্ডিক সভায় সভাপতিত্ব করেন।
স্ট্যাম্প ১৯২২ সালে তার ৭০ তম জন্মদিনে গোল্ড মেডেল অফ মেরিট পেয়েছিলেন। ১৯৩০ সালের ১ এপ্রিল তিনি কোপেনহেগেনে মারা যান। তাকে জংশোভেড সমাধিক্ষেত্রে সমাধিস্থ করা হয়েছিল, যদিও তার সমাধিটি এখন আর নেই।
মেরি মানি হত্যাকাণ্ড

মেরি সোফিয়া মানি ১৯০৫ সালে ইংল্যান্ডের সারেতে হত্যার শিকার হয়েছিলেন, যা আজও অমীমাংসিত।
১৯০৫ সালের ২৪ সেপ্টেম্বর রাত ১১টার কিছু আগে সাব-ইন্সপেক্টর উইলিয়াম পিকক মারশাম টানেলে তার মৃতদেহ খুঁজে পান। তিনি ছিলেন একদল শ্রমিকের ফোরম্যান। মেরির দেহাবশেষ বেশ বিকৃত ছিল এবং তার উপর কোন শনাক্তকরণ কাগজপত্র, চিঠি বা টিকিট ছিল না। পিকক তৎক্ষণাৎ মারথাম স্টেশন মাস্টারকে তার এই কথা জানায়। কর্মীরা তার মৃতদেহ স্টেশনে নিয়ে আসে, যেখানে পুলিশ তাদের দ্য ফেদারস সরাইখানায় নিয়ে আসার নির্দেশ দেয়।
প্রাথমিকভাবে তার মৃত্যুকে আত্মহত্যা বলে মনে করা হয়েছিল, কিন্তু তার গলায় স্কার্ফের দাগ এবং সুড়ঙ্গের দেয়ালে চিহ্ন পাওয়ার পর এই মতামতের পরিবর্তন হয়েছিল। তার বিবরণ প্রচারিত হওয়ার পর, তার ভাই, কিংস্টন হিলের একজন দুগ্ধ চাষী রবার্ট মানি, পরের দিন তাঁকে তার বোন হিসাবে শনাক্ত করেন।
তিনি ব্রিজার নামে একজন দুগ্ধ ব্যবসায়ীর কাছে কাজ করতেন এবং দক্ষিণ লন্ডনের ব্যাটারসিতে ল্যাভেন্ডার হিলে থাকতেন। তিনি আরেকজন দুগ্ধকর্মচারী এমা হোনের সাথে একই বাসস্থানে থাকতেন। মৃত্যুর দিন সন্ধ্যা ৭ টায় এমা তাঁকে শেষবার দেখেছিলেন। তখন মেরি বলেছিলেন যে তিনি হাঁটতে যাচ্ছেন এবং তাড়াতাড়িই ফিরবেন। এমা মেরির কোন প্রেমিকের কথা জানতেন না।
মিস গোল্ডিং, যিনি ক্ল্যাফাম জংশন রেল স্টেশনের কাছে একটি মিষ্টির দোকানের মালিক ছিলেন, তিনি বলেছিলেন যে মেরি কিছু চকোলেট কিনেছিলেন এবং উল্লেখ করেছিলেন যে তিনি ভিক্টোরিয়া স্টেশনে যাচ্ছেন। একজন টিকিট সংগ্রাহক তাঁকে সন্ধ্যা ৭টা ২০ মিনিটে দেখেছিলেন বলে শনাক্ত করেন, মেরি বলেছিলেন যে তিনি ভিক্টোরিয়া যাচ্ছেন - তিনিই শেষ ব্যক্তি যিনি তাঁকে জীবিত অবস্থায় দেখেছেন বলে জানা গেছে। মরিয়ম যখন ক্ল্যাফাম থেকে বের হন, তখন তার সাথে একটি পার্স ছিল, যা আর পাওয়া যায়নি।
রেলওয়ে ক্লার্ক এক যুবক, যিনি মেরির সাথে ডেট করেছিলেন, মেরির মৃত্যুর সময় তার অন্যত্র স্থিতির প্রমাণ (অ্যালিবাই) ছিল। মেরির নিয়োগকর্তা এবং যুবকের ভাই দুজনেই বলেছিলেন যে, মৃত্যুর আগে পর্যন্ত মেরির সঙ্গে তাঁদের ভাল সম্পর্ক রেখেছিল।
ট্রেনের একজন রক্ষী বলেছিলেন যে তিনি ইস্ট ক্রয়েডনে একটি প্রথম শ্রেণীর বগিতে একজন পুরুষ এবং মহিলাকে একসাথে দেখেছিলেন এবং মেরির বর্ণনার সাথে মহিলার চেহারা মিলে গিয়েছিল। তিনি দক্ষিণ ক্রয়ডন রেল স্টেশনে তাদের আবার দেখতে পান এবং রেডহিলে তিনি লোকটিকে একই কামরা ছেড়ে ট্রেন থেকে বেরোতে দেখেন। তাকে কৃশ, গোঁফসহ এবং বোলারের টুপি পরা বলে বর্ণনা করা হয়েছিল, এই বর্ণনাতে তাকে শনাক্ত করা যায়নি এবং তাকে কখনও খুঁজে পাওয়া যায়নি।
পার্লি ওকসের একজন সিগন্যালম্যান বলেছিলেন যে তিনি একজন পুরুষ ও মহিলাকে প্রথম শ্রেণীর বগিতে বিবাদরত অবস্থায় দেখেছিলেন কিন্তু তিনি এটিকে খুব বেশি গুরুত্ব দেননি 
লন্ডন ব্রিজ থেকে একটি ৯.৩৩ ট্রেন তার মৃত্যুর সময় সুড়ঙ্গের মধ্য দিয়ে গিয়েছিল।
হোম অফিসের একজন বিশেষজ্ঞ বলেছেন যে মৃত্যুর আগে তার আঘাত গুলি ছিল, সম্ভবত একটি হিংসাত্মক সংগ্রামের কারণে, তার মৃত্যুর প্রায় এক ঘন্টা পরে তার দেহ আবিষ্কৃত হয়েছিল এবং দেহে যৌন হস্তক্ষেপের কোনও লক্ষণ ছিল না। ময়নাতদন্তে দেখা গেছে যে তিনি মৃত্যুর তিন ঘণ্টা আগে খাবার খেয়েছিলেন।
গারো পাইলান

গারো পাইলান ( , জন্ম ১৯৭২) একজন আর্মেনিয়ান বংশোদ্ভূত তুর্কি রাজনীতিবিদ। তিনি দিয়ারবাকরের প্রতিনিধিত্বকারী পিপলস ডেমোক্রেটিক পার্টির (এইচডিপি) জন্য তুরস্কের গ্র্যান্ড ন্যাশনাল অ্যাসেম্বলির সদস্য। মার্কার এসায়ান ( একেপি ) এবং সেলিনা ইজুজুন দোয়ান ( সিএইচপি ) এর সাথে তিনি কয়েক দশকে তুরস্কের পার্লামেন্টের প্রথম আর্মেনিয়ান সদস্যদের একজন ছিলেন। 
গারো পাইলান জন্মগ্রহণ করেন ১৯৭২ সালে ইস্তানবুল, তুরস্কে একটি আর্মেনিয় (মূলত মলতয়ারের) পরিবারে। তিনি ইস্তাম্বুল বিশ্ববিদ্যালয়ের স্কুল অব বিজনেস থেকে স্নাতক হন। এরপর তিনি ইস্তাম্বুলের বিভিন্ন আর্মেনিয়ান স্কুলের পরিচালক হন। তারপরে, তিনি এরপর মেইন প্রকল্পের পরিচালক হয়েছিলেন সেটি বহুভাষিক শিক্ষাকে উন্নীত করতো। 
গারো পাইলান প্রথম পিস অ্যান্ড ডেমোক্রেসি পার্টিতে (বিডিপি) ২০১১ সালে যোগদান করেছিলেন এবং এটি তার প্রচারাভিযানের অন্যতম সমর্থক ছিল। এরপর তিনি পার্টির মধ্যে আর্মেনীয়দের স্বার্থের প্রতিনিধিত্ব করেন এবং শীঘ্রই পিপলস ডেমোক্রেটিক কংগ্রেস শুরু করে অন্যান্য নেতাকর্মীদের সাথে যোগ দেন এবং এর কেন্দ্রীয় কমিটির সদস্য হন। 
গারো পাইলান পিপলস ডেমোক্রেটিক পার্টির (এইচডিপি) অন্যতম প্রতিষ্ঠাতা সদস্য হয়েছিলেন এবং এর কেন্দ্রীয় কমিটির অংশ ছিলেন। 
২০১৫ সালের জুন তিনি ইস্তাম্বুল নির্বাচনী জেলার প্রতিনিধি হিসেবে গ্র্যান্ড ন্যাশনাল অ্যাসেম্বলিতে নির্বাচিত হন। তিনি সেলিনা ইজুজুন দোয়ান ( সিএইচপি ) এবং মার্কার এসায়ান (একেপি ) -এর সদস্য হিসেবে কয়েক দশক ধরে অ্যাসেম্বলির প্রথম এবং একমাত্র আর্মেনিয়ান সদস্য ছিলেন। ২০১৫ সালের নভেম্বরের স্ন্যাপ নির্বাচনে তিনি পুনরায় নির্বাচিত হন। 
২৪ জুন ২০১৮ তারিখে সংসদীয় নির্বাচনে তিনি তুরস্কের গ্র্যান্ড ন্যাশনাল অ্যাসেম্বলিতে পুনরায় নির্বাচিত হন। বর্তমানে তিনি তুর্কি পার্লামেন্টের পরিকল্পনা ও বাজেট কমিটির সদস্য। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন, যাতে পাইলান এবং ৬৮৬ জন অন্যান্য এইচডিপি রাজনীতিবিদদের রাজনৈতিক অংশগ্রহণের জন্য পাঁচ বছরের নিষেধাজ্ঞা দাবি করা হয়। কুর্দিস্তান ওয়ার্কার্স পার্টির (পিকেকে) সঙ্গে দলগুলোর কথিত সাংগঠনিক যোগাযোগের কারণে এইচডিপি বন্ধ করার অনুরোধের সঙ্গে যৌথভাবে মামলাটি দায়ের করা হয়েছিল। 
নির্বাচিত হওয়ার পর পাইলান আর্মেনীয় গণহত্যা অস্বীকারের বিরুদ্ধে লড়াই করার প্রতিশ্রুতি দেন এবং দাবি করেন যে তুরস্কে আর্মেনীয় গণহত্যার স্বীকৃতি দেওয়া হোক। ২০১৬ সালের এপ্রিলে, আর্মেনীয় গণহত্যার ১০১ তম বার্ষিকী উপলক্ষে পার্লামেন্টে বক্তৃতার সময়, পাইলান অটোমান আর্মেনিয়ান রাজনীতিবিদদের নাম উল্লেখ করেন যারা আর্মেনীয় গণহত্যার সময় নির্বাসিত ও নিহত হন। ২০২১ সালের এপ্রিলে তিনি তুর্কি পার্লামেন্টে এক বক্তৃতায় তুরস্কের আর্মেনিয়ান গণহত্যার একই স্বীকৃতি দাবি করেন। পাইলান তালাত পাশার স্মৃতিতে স্কোয়ারের রাস্তায় ডাকার বিরোধিতা করে এটিকে জার্মানির অ্যাডলফ হিটলারের স্মরণে রাস্তায় ডাকার সমতুল্য বলেন। ২০২০ সালে নাগর্নো কারাবাখের যুদ্ধের সময় তিনি মিনস্ক গ্রুপের সদস্য হওয়ার সময় যুদ্ধের পক্ষে থাকার জন্য তুর্কি সরকারের জাস্টিস অ্যান্ড ডেভেলপমেন্ট পার্টির (একেপি) সমালোচনা করেছিলেন, যাকে দ্বন্দ্বের কূটনৈতিক সমাধান খোঁজার দায়িত্ব দেওয়া হয়েছিল। 
তিনি স্যাটারডে মাদারদের আন্দোলনকে সমর্থন করেন ( ), যারা তুরস্কে তাদের "নিখোঁজ" আত্মীয়দের অবস্থান সম্পর্কে উত্তর চায়।
রিগমোর স্ট্যাম্প বেন্ডিক্স

রিগমোর স্ট্যাম্প বেন্ডিক্স (১৮৫০–১৯২৩) ছিলেন একজন ডেনীয় ব্যারন্স, লেখক এবং সমাজসেবী। ১৮৯৮ সালে, তিনি "কেভিনদারনাস ব্লাড" (মহিলা সাময়িক পত্রিকা)-এর সম্পাদক হন, যা বিভিন্ন দৈনিক সংবাদপত্রের সম্পূরক, এটি নারী আন্দোলনের অঙ্গ হিসেবে গড়ে ওঠে। ভাস্কর বার্টেল থোরভাল্ডসন, ব্যারোনিস স্ট্যাম্পস এরিনড্রিঙ্গার থোরভাল্ডসেন (১৯১২) এবং তার আদিপুরুষ হ্যান্স ক্রিশ্চিয়ান অ্যান্ডারসনের জীবনীগুলির জন্য তাকে ডেনমার্কে স্মরণ করা হয়।
১৮৫০ সালের সালের ৭ ডিসেম্বর প্রিস্টারের কাছে ক্রিস্টিনেলুন্ডে জন্মগ্রহণকারী রিগমোর স্ট্যাম্প ছিলেন ব্যারন হেনরিক স্ট্যাম্প (১৮২১–১৮৯২) এবং জোনা ড্রিউসনের কন্যা। সেখানে তার দুই ছোট বোন, অ্যাস্ট্রিড এবং ক্রিস্টিনের সাথে তিনি বেড়ে উঠেন। তিনি সেখানকার স্থানীয় মানুষদের সামাজিক আলোয় আলোকিত করার চেষ্টা করেছিলেন। ১৮৭৬ ​​সালে তার বাবা নিসা ম্যানর অর্জন করার পর, তিনি ১৮৭৭ থেকে ১৮৭৯ সাল পর্যন্ত সেখানে বসবাস করেন এবং তিনি তার মেয়ে এবং স্থানীয় লোকদের ব্যবহারের জন্য একটি লাইব্রেরি তৈরি করেন।
১৮৭৯ সালে, ইহুদি গীতিকার ভিক্টর ইমানুয়েল বেন্ডিক্সের সাথে তার বিবাহের পর, তিনি জর্জ ব্র্যান্ডেস দ্বারা অনুপ্রাণিত পরিবারের সাংস্কৃতিক উগ্রবাদ থেকে দূরে সরে যান। যদিও তার মা রিগমোরের নাস্তিকতাকে ধর্মদ্রোহিতা হিসেবে বিবেচনা করেছিলেন, তার বাবা তার ইহুদি জামাইকে গ্রহণ করতে চেয়েছিলেন। ১৮৯২ সালে তার বাবা মারা যান। তার বোনের সাথে একসাথে, রিগমোর একটি বিনামূল্যে লালন-পালন, নিবিড়ভাবে পড়া এবং বেসরকারি শিক্ষকদের দ্বারা শিক্ষিত হওয়া উপভোগ করেছিলেন। পরে তিনি কোপেনহেগেনে যান, সেখানে তিনি হ্যারাল্ড হাফডিংয়ের নীতিশাস্ত্র এবং জুলিয়াস পিটারসনের ধর্মীয় ইতিহাস ও গণিতে শিক্ষাদান করেছিলেন।
তার তিন সন্তানের জন্মের পর, কারেন (১৮৮১), এজ (১৮৮২) এবং কাজ ভিক্টর (১৮৮৩), বেন্ডিক্স তার সময় পরিবারের জন্য ব্যয় করেছিলেন। শিশুরা যখন বড় হতে থাকে, তখন বেন্ডিক্স কোপেনহেগেনের প্লেগ্রাউন্ড অ্যাসোসিয়েশন (লেজপ্ল্যাডসফোর্নিং)-কে সমর্থন করতে শুরু করে, যা তিনি ১৮৯১ সালে প্রতিষ্ঠা করেছিলেন এবং ১৮২১ সাল পর্যন্ত নেতৃত্ব দিয়েছিলেন। তিনি চিলড্রেনস পিকচার কালেকশন (বার্নেনেস বিল্ডিনসামলিং) প্রতিষ্ঠা করেন এবং শহরের শিশুদের প্রকৃতিতে আগ্রহ জোগানোর আশায় তিনি স্কুল গার্ডেন অ্যাসোসিয়েশন (স্কোলেহেভেন) প্রতিষ্ঠা করেন।
১৮৯৮ থেকে ১৯০৪ সালে পর্যন্ত, তিনি "কেভিনদারনাস ব্লাড" সাময়িকী সম্পাদনা করেছিলেন, যা পরবর্তিতে নারীদের আন্দোলনের জন্য শক্তিশালী সমর্থন তৈরি করে। ১৯০৪ সালে, তিনি গুরুতর বৈবাহিক সমস্যার মুখোমুখি হন, তিনি সেই অবস্থান ছেড়ে দেন যা ম্যাথিল্ড লোটকেন গ্রহণ করেছিলেন। ১৯০৫ সালে তার বিবাহ বিচ্ছেদের পর, তিনি আরও স্বচ্ছন্দ উপভোগ করেন এবং লেখালেখি ও সাংস্কৃতিক ক্রিয়াকলাপে মনোনিবেশ করেন। বিশেষ করে, ১৯১২ সালে তিনি থোরভালডসনে তার দাদীর রঙিন স্মৃতি সম্পাদনা এবং প্রকাশ করেছিলেন।
রিগমোর স্ট্যাম্প বেন্ডিক্স ১৯২৩ সালের মার্চ মাসে ফ্রেডরিক্সবার্গে মারা যান। তাকে কোপেনহেগেনের অ্যাসিস্টেন্স সমাধিক্ষেত্রে সমাধিস্থ করা হয়।
নাওয়াল আস-সাদাউই

নাওয়াল আস-সাদাউই (, ২৭ অক্টোবর, ১৯৩১–২১ মার্চ, ২০২১) বা নাওয়াল আস-সাদাবি ছিলেন একজন মিশরীয় নারীবাদী লেখিকা, সক্রিয়তাবাদী, চিকিৎসক ও মনোরোগ বিশেষজ্ঞ। ইসলামে নারীর অবস্থান নিয়ে বহু লেখালেখি করেছেন, যার অনেকটাতেই উঠে এসেছে তাঁর সমাজে বিরাজিত নারী খৎনা। তাঁকে অভিহিত করা হয় আরব জাহানের সিমন দ্য বোভোয়ার ও মিশরের সবচেয়ে উচ্চকণ্ঠ আমূল-সংস্কারবাদী হিসাবে।
নয় সন্তানের মধ্যে দ্বিতীয় বয়োজ্যেষ্ঠ সাদাউইর জন্ম হয় মিশরের কালয়ুবিয়্যা নামক মুহ়াফাজা বা প্রদেশের কাফরু তাহ়লা নামের ছোটো একটি গ্রামে। সন্তানাদিকে শিক্ষিত করতে মত ছিল পিতার, তারপরও ছয় বছর বয়সে আস-সাদাউইর খৎনা হয়।
নাওয়াল আস-সাদাউই ১৯৫৫ সালে জামি’য়াতুল ক-হিরা (কায়রো বিশ্ববিদ্যালয়) চিকিৎসক হিসাবে স্নাতক উপাধি লাভ করেন।
জন্মস্থান কাফরু তাহলায় কাজ করবার সময় গ্রামীণ নারীদের দুর্দশা আর অসমতা প্রত্যক্ষ করেন। এক রোগীকে পারিবারিক সহিংসতার হাত থেকে বাঁচাতে গেলে কায়রো থেকে তাঁকে ডেকে পাঠানো হয়। মিসরের জনস্বাস্থ্য মন্ত্রণালয়ের পরিচালকের দায়িত্ব পান এক সময়, যেখানে তাঁর তৃতীয় স্বামী শারিফু হাতাতার সাথে পরিচয় হয়। হাতাতাও ছিলেন একজন চিকিৎসক ও লেখক; রাজনৈতিক রোষানলে পড়ে জেল খাটেন ১৩ বছর।
তিনবার বিয়ে করেন তিনি। ১৯৫৫ সালে আহমাদ হিলমি-র সঙ্গে তাঁর বিয়ে সম্পন্ন হয়। পরে বিয়ে হয় শারিফু হাতাতার সনে।
সাদাউই চোস্ত ইংরেজি বলতেন, সাথে তাঁর মাতৃভাষা মিশরীয় আরবি তো ছিলই। তবে আরবি ভাষায় লিখতেন বলে বিশ্বমঞ্চে যথার্থ কদর না পাওয়ার আক্ষেপ জানিয়ে গেছেন তিনি:আরবি (বা অন্য কোনো ভাষা) হতে ইংরেজি ও ফরাসিতে রূপান্তর এক বিরাট মুশকিলের কথা।...ঔপনিবেশিক পুঁজিবাদী শক্তি প্রধানত ইংরেজি আর ফরাসি ভাষী।...আফ্রিকা ও এশিয়ায় কোটি কোটি মানুষ আছে যারা ইংরেজি বা ফরাসি বলে না।...আরবিতে লিখি বলে আমি এখনো [৩০ জুন , ২০১৬ তারিখে প্রদত্ত সাক্ষাৎকার] সাহিত্যিক পরাশক্তিদের কাছে পাত্তা পাই না; এর আরেকটা কারণ পরাশক্তিগুলোর উপনিবেশক, পুঁজিবাদী, বর্ণবাদী ও পিতৃতান্ত্রিক মানসিকতার সমালোচনা করি তাই।
সাদাউই তাঁর কিছু কাজ তাঁর ওয়েবসাইটে রেখেছিলেন।
চৌধুরী এ.টি.এম মাসুদ

চৌধুরী এ.টি.এম মাসুদ (১৯২৪–২২ নভেম্বর ২০১৩) বাংলাদেশী আইনজীবী যিনি হাইকোর্ট ও আপিল বিভাগের বিচারপতি ছিলেন। তিনি ছিলেন বাংলাদেশের তৃতীয় প্রধান নির্বাচন কমিশনার।
চৌধুরী এ.টি.এম মাসুদ ১৯২৪ সালে সিলেট জেলায় জন্মগ্রহণ করেন। তিনি সিলেট এম সি কলেজ ও কলকাতার প্রেসিডেন্সি কলেজ লেখাপড়া করে কলকাতা বিশ্ববিদ্যালয় থেকে অর্থনীতিতে এম.এ ও বি.এল ডিগ্রি নেন।
তার স্ত্রী আমিনুন নেছা খাতুন। এক পুত্র, দুই কন্যার মধ্যে জ্যেষ্ঠ মেয়ে বাংলাদেশের দ্বিতীয় নারী বিচারপতি সালমা মাসুদ চৌধুরী।
চৌধুরী এ.টি.এম মাসুদ ১৯৫১ সালে সিলেট জেলা বারে ওকালতি শুরু করেন। ১৯৫৮ সালে তিনি ঢাকায় পূর্ব পাকিস্তান হাইকোর্টের অ্যাডভোকেট হিসেবে আইন পেশা শুরু করেন। তিনি ১৯৬২ সালে পাকিস্তান সুপ্রিমকোর্টে অ্যাডভোকেট হিসেবে তালিকাভুক্ত হন। তাকে ১৯৬৬ সালে পূর্বপাকিস্তান হাই কোর্টে 'ডেপুটি লিগ্যাল রিমেম্ব্রান্সার' পদে নিয়োগ করা হয়।
বাংলাদেশ হওয়ার পর তিনি ডেপুটি অ্যাটর্নি জেনারেল হিসেবে নিযুক্ত হন। ১৯ জুন ১৯৭৩ সালে তিনি বাংলাদেশ সুপ্রিম কোর্টের হাইকোর্ট বিভাগের বিচারপতি পদে নিয়োগ পান এবং ১৭ এপ্রিল ১৯৮২ সালে আপিল বিভাগের বিচারপতি হিসেবে নিযুক্ত হন।
তিনি ১৭ ফেব্রুয়ারি ১৯৮৫ সালে বাংলাদেশের প্রধান নির্বাচন কমিশনার নিয়োগ পান এবং ১৬ ফেব্রুয়ারি ১৯৯০ সাল পর্যন্ত দায়িত্ব পালন করেন। এরশাদ সরকারের আমলে ১৯৮৬ ও ১৯৮৮ সালের জাতীয় নির্বাচন তার কমিশনের অধীনে অনুষ্ঠিত হয়৷
তিনি ন্যাশনাল হার্ট ফাউন্ডেশন অব বাংলাদেশের প্রেসিডেন্টের দায়িত্বও পালন করেন।
চৌধুরী এ.টি.এম মাসুদের উল্লেখযোগ্য গ্রন্থের মধ্যে রয়েছে:
চৌধুরী এ.টি.এম মাসুদ ২২ নভেম্বর ২০১৩ সালে ঢাকার মিরপুরের ন্যাশনাল হার্ট ফাউন্ডেশন হাসপাতালে চিকিৎসাধীন অবস্থায় মৃত্যুবরণ করেন।
সুলতান হোসেন খান

সুলতান হোসেন খান (১৯২৫-৪ জুলাই ২০১৫) বাংলাদেশী বিচারপতি যিনি বাংলাদেশ সুপ্রীম কোর্টের হাইকোর্ট বিভাগের বিচারক ও বাংলাদেশের চতুর্থ প্রধান নির্বাচন কমিশনার ছিলেন। তিনি ছিলেন দুর্নীতি দমন কমিশনের প্রথম চেয়ারম্যান।
সুলতান হোসেন খান ১৯২৫ সালে ঝালকাঠির রাজাপুরে জন্মগ্রহণ করেন।
সুলতান হোসেন খান ১৩ মার্চ ১৯৭৮ সালে সুপ্রিম কোর্টের হাইকোর্ট বিভাগের বিচারপতি হিসেবে নিয়োগ পেয়ে ১ জানুয়ারি ১৯৯০ সালে অবসরে যান। তিনি ১৭ ফেব্রুয়ারি ১৯৯০ সালে প্রধান নির্বাচন কমিশনার হিসেবে নিয়োগ পেয়ে ২৪ ডিসেম্বর ১৯৯০ সাল পর্যন্ত দায়িত্ব পালন করেন। ২১ নভেম্বর ২০০৪ সালে তিনি দুর্নীতি দমন কমিশনের প্রথম চেয়ারম্যান হিসেবে নিয়োগ পেয়ে ১০ ফেব্রুয়ারি ২০০৭ সালে পদত্যাগ করেন। তিনি বাংলাদেশ প্রেস কাউন্সিলের চেয়ারম্যান ছিলেন।
সুলতান হোসেন খান ৪ জুলাই ২০১৫ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন। ঝালকাঠির রাজাপুরে তাকে সমাহিত করা হয়।
ইরানে পরিবার পরিকল্পনা

ইরানে নব্বইয়ের দশকের শুরু থেকে পরিবার পরিকল্পনা একটি ব্যাপক ও কার্যকর কর্মসূচি ছিল। যদিও ইরানের জনসংখ্যা ১৯৬৫ সাল থেকে ১৯৮৬ সালের মধ্যে প্রতি বছর ৩% -এর বেশি হারে বৃদ্ধি পেয়েছিল, ১৯৮০-এর দশকের শেষের দিকে এবং ১৯৯০-এর দশকের শুরুতে সরকার একটি বড় জনসংখ্যা নিয়ন্ত্রণ কর্মসূচি শুরু করার পর প্রবৃদ্ধির হার কমতে শুরু করে। জনের জন্ম হার প্রতি ১,০০০ জনে ১৭ জন ও মৃত্যুর হার প্রতি ১,০০০ জনে ৬ জন সহ ২০০৭ সালের মধ্যে প্রতি বছর বৃদ্ধির হার ০.৭ শতাংশে নেমে এসেছে। জাতিসংঘের রিপোর্ট দেখায় যে ইরানে জন্মনিয়ন্ত্রণ নীতি কার্যকর হওয়ার ফলে দেশটি সর্বাধিক উর্বরতা হ্রাসের তালিকায় শীর্ষে রয়েছে। জাতিসংঘের অর্থনৈতিক ও সামাজিক বিষয়ক বিভাগের জনসংখ্যা বিভাগ বলছে, ১৯৭৫ সাল থেকে ১৯৮০ সালের মধ্যে মোট প্রজনন সংখ্যা ৬.৫ ছিল। ইরানের ২০০৫ সাল থেকে ২০১০ সালের জন্মহারের অনুমিত মাত্রা ২ এর কম। 
২০১২ সালের জুলাইয়ের শেষের দিকে, সুপ্রিম লিডার আলি খামেনি ইরানের গর্ভনিরোধক পরিষেবাগুলিকে "ভুল" বলে বর্ণনা করেছিলেন এবং একটি পশ্চিমা সংবাদপত্র (ইউএসএ টুডে ) তার দীর্ঘস্থায়ী নীতির "বড় বিপরীত" হিসাবে ইরানি কর্তৃপক্ষ জন্মনিয়ন্ত্রণ কর্মসূচি হ্রাস করছে। বড় পরিবারের জন্য কর্মসূচি ছাঁটাই ও উচ্চ স্তরের আবেদন সফল হবে কিনা তা এখনও অস্পষ্ট। 
ইরানের স্বাস্থ্য মন্ত্রণালয়ের গবেষণা ও প্রযুক্তি বিষয়ক উপমন্ত্রী ডঃ মালেক আফজালির মতে, ইসলামী বিপ্লবের আগে পরিবার পরিকল্পনা ছিল কিন্তু "মানুষ তা গ্রহণ করেনি"। 
১৯৬৭ সালের তেহরান ঘোষণাপত্রে দাবি করা হয়েছিল যে পরিবার পরিকল্পনা একটি মানবাধিকার, এবং স্বাস্থ্য মন্ত্রণালয়ের অংশ হিসেবে পরিবার পরিকল্পনা বিভাগ ও পরিবার পরিকল্পনা সমন্বয়ের জন্য একটি উচ্চ পরিষদ উভয়ই তৈরির ব্যবস্থা করা হয়েছিল। এই কর্মসূচিগুলো দেশব্যাপী ২,০০০ টি ক্লিনিকের জন্ম নিয়ন্ত্রণের ফর্ম বিতরণের জন্য দায়ী ছিল। 
ইসলামী প্রজাতন্ত্র প্রতিষ্ঠার পর; শাহের পরিবার পরিকল্পনা বিষয়ক চিকিৎসাকেন্দ্রগুলি এই ভিত্তিতে ভেঙে দেওয়া হয়েছিল, যে "ইসলাম ও ইরানের একটি বিশাল জনসংখ্যার প্রয়োজন রয়েছে"। এই যুগে মজলিস অনেক ন্যাশনালপন্থী আইন পাস করেছে, যেমন মেয়েদের বিয়ের বয়স কমিয়ে নয় বছর ও ছেলেদের চৌদ্দ বছর করা, বহুবিবাহের বৈধতা, এক প্যাকেট জন্মনিয়ন্ত্রণ পিলের মূল্য একশ রিয়াল থেকে এক হাজার রিয়াল নির্ধারণ করা এবং ইরানি ম্যারেজ ফাউন্ডেশনের সৃষ্টি, যেটি নবদম্পতিকে আসবাবপত্র সরবরাহ করে, যাতে আরও বেশি মানুষ বিবাহ করতে পারে ও সন্তান উৎপাদন করতে পারে।
হানিফা ইউসুফি

হানিফা ইউসুফি প্রথম আফগান মহিলা যিনি আফগানিস্তানের সর্বোচ্চ শৃঙ্গ মাউন্ট নোশাককের ২৪,৫৮০ ফুট (৭,৪৯২ মিটার) উচ্চতার শীর্ষে আরোহণ করেছিলেন। তিনি ১০ আগস্ট, ২০১৮ তারিখে কাবুলের একটি অলাভজনক সংস্থা অ্যাসেন্ড অ্যাথলেটিক্স আয়োজিত একমাস ব্যাপী অভিযানের অংশ হিসেবে এই কৃতিত্ব অর্জন করেন, যা তরুণ আফগান নারীদের পাহাড়ে আরোহণের প্রশিক্ষণ দেয়। আফগানিস্তান-পাকিস্তান সীমান্তে বয়ে চলা হিন্দু কুশ রেঞ্জের দ্বিতীয় সর্বোচ্চ পর্বত নশাক।
ইউসুফি কাবুলে বেড়ে ওঠেন এবং ১৪ বছর বয়সে একজন বয়স্ক ব্যক্তিকে বিয়ে করার জন্য তাকে পাকিস্তানে পাঠানো হয়। প্রায় দুই বছর পর তিনি তাকে তালাক দিয়ে কাবুলে তার পিতামাতার কাছে ফিরে যান।
তার চাচাতো ভাই ইউসুফিকে ২০১৬ সালে এই প্রোগ্রামে যোগ দিতে উৎসাহিত করেছিলেন এবং তারপর থেকে তিনি পর্বতারোহণের প্রশিক্ষণের সময় প্রোগ্রাম সহকারী হিসেবে কাজ করেছিলেন। নোশাক আরোহণের পর, ইউসুফি শুধুমাত্র নিরাপত্তা জনিত উদ্বেগের কারণে রেডিও এবং ফেসবুকের মিডিয়া এক্সপোজার (কোন টিভি কভারেজ নেই) সীমাবদ্ধ করার সিদ্ধান্ত নেন, কিন্তু তার কৃতিত্বের জন্য এবং অন্যান্য আফগান নারীদের অনুপ্রাণিত করার জন্য গর্বের সাথে তার পুরো নাম প্রচার করেন।
এটি $৩০,০০০ ডলার ব্যয়ে একটি অভিযান ছিল, যা ব্যায়ভার অ্যাসেন্ড অ্যাথলেটিক্স এবং অর্ধেক অর্থ একক দাতার কাছ থেকে সংগ্রহ করা হয়েছিল। তালেবান বাহিনী এবং আফগান সেনাবাহিনীর মধ্যে লড়াই সহ দলটিকে বেশ কয়েকটি জটিলতার সম্মুখীন হতে হয়েছিল। ইউসুফি ২০১৬ সাল থেকে মাউন্ট নোশাক আরোহণের চেষ্টা করার জন্য অ্যাসেন্ড অ্যাথলেটিক্সের সাথে প্রশিক্ষণ নিছিলেন। দেশটিতে তালেবান শাসনামলে বেশ কয়েক বছর ধরে অস্থিরতার কারণে মাউন্ট নোশাক প্রায় ৩০ বছর ধরে পর্বতারোহীদের জন্য বন্ধ ছিল। এটি আবার ২০০৯ সালে খোলা হয়েছিল। তালেবানরা সেবাক-এ আফগান জাতীয় সেনাবাহিনীর দুটি হেলিকপ্টার গুলি করে ভূপাতিত করে। গ্রুপ আগের দিন থেকে উড়ে অনুমিত ছিল কাবুল বেস ক্যাম্পে ভাড়ায় নিকটতম বিমানঘাঁটি রয়েছে। সুতরাং, অভিযান চালিয়ে যাওয়ার জন্য দলটিকে একটি নিরাপদ গ্রামে নিয়ে যাওয়া হয়েছিল। বিশ্বের অন্যতম চ্যালেঞ্জিং শীর্ষ সম্মেলন মাউন্ট নোশাকের মধ্যে রয়েছে বিপজ্জনক ক্রেভাস, ভাঙা বরফের মুখ, আলগা পাথর, শূন্য তাপমাত্রা এবং তালেবানদের সাথে জড়িত সামাজিক-রাজনৈতিক বিষয়গুলির মতো বিপদ এবং চ্যালেঞ্জ; এই শৃঙ্গে অভিযানের মধ্যে রয়েছে যুদ্ধবিধ্বস্ত অঞ্চলগুলির মধ্য দিয়ে ট্রেকিং করা, গৃহযুদ্ধের যুগের স্থল-খনি এবং যেখানে বহিরাগতরা অপহৃত বা লাঞ্ছিত হওয়ার বিপদের সম্মুখীন হয়। আরোহণ শুরু হয় ৯ এ.এম থেকে এবং আরোহণের সময় ইউসুফি ক্যাম্প টুতে উচ্চতার অসুস্থতার সম্মুখীন হন এবং তাকে ক্যাম্প ওয়ানে নামিয়ে আনতে হয়। পরের দিন সকালে তিনি ক্যাম্প ওয়ানে বিশ্রাম নেওয়ার পরে ক্যাম্প টুতে ফিরে যান। অন্য দুটি মেয়ে ইউসুফির সাথে ট্রেক চালিয়ে যেতে পারেনি, উচ্চতার অসুস্থতার কারণে এবং তাকে একা আরোহণ চালিয়ে যেতে হয়েছিল। তিনি সন্ধ্যা ৭:১০ মিনিটে শীর্ষ সম্মেলনে পৌঁছান।
মারিনা করিম

মারিনা করিম (Dari: مارنا کریم), জন্ম ১৯৮৯ বা ১৯৯০ সালে, তিনি একজন আফগান ট্র্যাক অ্যান্ড ফিল্ড ক্রীড়াবিদ।
শিশুকালে, তাকে একটি চুলার খুব কাছে রেখে দেওয়া হয়েছিল এবং উভয় পায়ে গুরুতর পোড়া হয়েছিল, যা পরে কেটে ফেলা হয়েছিল। একজন ক্রীড়াবিদ হিসাবে, তিনি একটি প্যারালিম্পিয়ান (টি৪৬ বিভাগ) হিসাবে প্রতিদ্বন্দ্বিতা করেন।
করিম প্রথম মহিলা যিনি প্যারালিম্পিক গেমসে আনুষ্ঠানিকভাবে আফগানিস্তানের প্রতিনিধিত্ব করেছিলেন যখন তিনি এথেন্সে ২০০৪ গ্রীষ্মকালীন প্যারালিম্পিক্সে ১০০ মিটার স্প্রিন্টে অংশ নিয়েছিলেন। তিনি ১৮.৮৫ সেকেন্ড সময় নিয়ে তার উত্তাপে শেষ করেছিলেন এবং পরের রাউন্ডে যাননি।
২০০৪ প্যারালিম্পিক্সের সময় করিম তার দশ ভাই ও আট বোনের সাথে কাবুলে থাকতেন, তার পরিবার কাপিসায় উত্তর জোট এবং তালেবানদের মধ্যে লড়াই করে পালিয়ে এসেছিল।
ইসলামি প্রজাতন্ত্র ইরানে মানবাধিকার

ইসলামী প্রজাতন্ত্র ইরানে মানবাধিকারের অবস্থা ইরানি ও আন্তর্জাতিক মানবাধিকার কর্মী, লেখক ও এনজিও দ্বারা সমালোচিত হয়েছে। জাতিসংঘের সাধারণ পরিষদ ও মানবাধিকার কমিশন কর্তৃক প্রকাশিত সমালোচনা ও বেশ কয়েকটি রেজুলেশনে ইরানে পূর্ববর্তী ও চলমান নির্যাতনের নিন্দা করেছে। ইসলামী প্রজাতন্ত্রের সংবিধান ও আইন অনুসারে নিষেধাজ্ঞা ও শাস্তি এবং রাষ্ট্রীয় অভিনেতাদের দ্বারা "বিচারবহির্ভূত " পদক্ষেপের জন্য ইরান সরকার সমালোচিত, যেমন নির্যাতন, ধর্ষণ, এবং রাজনৈতিক বন্দীদের হত্যা ও মারধর এবং ভিন্নমতাবলম্বীদের ও অন্যান্য বেসামরিক মানুষদের হত্যা। ইরানে মৃত্যুদণ্ডের শাস্তি আন্তর্জাতিক উদ্বেগের বিষয়।
আন্তর্জাতিক মানবাধিকার নীতি লঙ্ঘনকারী ইসলামী প্রজাতন্ত্র ইরানে নিষেধাজ্ঞা ও শাস্তির মধ্যে রয়েছে অপরাধের জন্য কঠোর শাস্তি, ব্যভিচার ও সমকামিতার মতো ভিকটিম অপরাধের শাস্তি, ১৮ বছরের কম বয়সী অপরাধীদের মৃত্যুদণ্ড, বাকস্বাধীনতা এবং সংবাদপত্রের উপর বাধা (সহ সাংবাদিকদের কারাবাস), এবং ইসলামী প্রজাতন্ত্রের সংবিধানে ধর্মের স্বাধীনতা ও লিঙ্গ সমতার উপর বিধিনিষেধ (বিশেষ করে বাহাদের উপর চলমান নিপীড়ন)।
ইসলামী প্রজাতন্ত্রের আইনের বাইরে যেসব অপব্যবহারের নিন্দা করা হয়েছে তার মধ্যে রয়েছে ১৯৯৮ সালে হাজার হাজার রাজনৈতিক বন্দীর ফাঁসি, এবং অপপ্রচারের উদ্দেশ্যে ভিডিওতে তাদের কারার বন্দীদের এবং কমরেডদের দ্বারা প্রত্যাখ্যানের জন্য নির্যাতনের ব্যাপক ব্যবহার। এছাড়াও সংবাদপত্রের কার্যালয়ে অগ্নিসংযোগ এবং রাজনৈতিক বিক্ষোভকারীদের উপর "দমনের আধা-সরকারী অঙ্গ", বিশেষ করে " হিজবুল্লাহি " এবং ১৯৯০- এর দশকে সরকারের "দুর্বৃত্ত উপাদান" দ্বারা কয়েক ডজন সরকার বিরোধীদের হত্যার নিন্দা করা হয়েছে।
প্রেসিডেন্ট মাহমুদ আহমাদিনেজাদের প্রশাসনের অধীনে, হিউম্যান রাইটস ওয়াচের মতে ইরানে মানবাধিকারের "উল্লেখযোগ্যভাবে অবনতি হয়েছে", এবং ২০০৯ সালের নির্বাচনী বিক্ষোভের পর সেখানে বিক্ষোভকারীদের হত্যা, নির্যাতন, ধর্ষণ ও আটক করার খবর পাওয়া গেছে। কয়েক ডজন বিশিষ্ট বিরোধী ব্যক্তিকে গ্রেপ্তার ও গণ-বিচারের প্রচার করা হয়েছে, যেখানে আসামিরাদের "জোরপূর্বক স্বীকারোক্তি পড়ানো হয়।" ২০১২ সালের অক্টোবরে জাতিসংঘের মানবাধিকার কার্যালয় বলেছে, ইরানি কর্তৃপক্ষ সাংবাদিক ও মানবাধিকার সমর্থকদের ওপর ‘কঠোর কঠোরতা’ গ্রহণ করেছে।
২০১৯ সাল পর্যন্ত, অ্যামনেস্টি ইন্টারন্যাশনাল কর্তৃক উপস্থাপিত উদ্বেগের বিষয়গুলির মধ্যে প্রাণঘাতী শক্তির ব্যবহার, ৩০০ জনেরও বেশি হত্যা, অবৈধভাবে নভেম্বর বিক্ষোভ দমন করা, হাজার হাজার বিক্ষোভকারীদের নির্বিচারে আটক করা; ২০০ টিরও বেশি মানবাধিকার রক্ষাকারীদের জন্য কারাদণ্ড ও বেত্রাঘাত; জাতিগত ও ধর্মীয় সংখ্যালঘুদের প্রতি তীব্র বৈষম্য, নির্যাতন এবং অন্যান্য খারাপ ব্যবহার; জোরপূর্বক পর্দা আইনের বিরুদ্ধে নারীদের প্রচারণা চালানো রয়েছে।